Geodatasamarbejder  
Den 16. december 2015

**Referat af møde i styregruppen for Adresseprogrammet**

Torsdag den 3. december 2015 kl. 12.30-14.30 i Geodatastyrelsen, mødelok. 0.8.

**Deltagere:**

Søren Reeberg Nilsen, Formand (GST), Brian Arreborg Hansen (GST), Per Smed (KL), Troels G. Rasmussen (KL), Jens Krieger Røyen (DIGST), Jacob Egelykke Rasch, Bisidder (DIGST), Suzanne Dael (GST), Leif Hernø (GST), Steen Eiberg-Jørgensen (DST), Louise Nordskov, Referent (GST).

**Afbud:**Susanne Thorhauge (SKAT), Carsten Grage (CPR), Dan Lings (ERST).

**Dagsorden**

1. Godkendelse af dagsorden (B)
2. Godkendelse af referat (B)
3. Nyt fra Grunddatabestyrelsen (O)
4. Status for delprogrammets fremdrift (B)
5. Håndtering af aktuelle emner og risici for delprogrammet (B)
6. Status på fælles testopgaver (B)
7. Status på DLS (B)
8. Lovprojektet – godkendelse af tidsplan (B)
9. Økonomisag for tilpasning af DAR
10. Mødekalender for 1. halvår 2016 (B)
11. Evt.

**Referat**

For de sager, der er fælles for GD1 og GD2 er dele af referatet fra GD1-styregruppemødet overført til dette referat. Det gælder punkterne 6,7 og 8.

**Pkt. 1 Godkendelse af dagsorden (B)**

Styregruppen godkendte dagsordenen.

**Pkt. 2 Godkendelse af referat (B)**

Styregruppen godkendte referatet.

**Pkt. 3 Nyt fra Grunddatabestyrelsen (O)**Der var ikke noget særligt at fremhæve i relation til GD2.

**Pkt. 4 Status for delprogrammets fremdrift(B)**

Søren Reeberg (GST) præsenterede sagen og bemærkede, at pkt. 5 om håndtering af aktuelle emner og risici gennemgås før der konkluderes på pkt. 4.

Brian Arreborg Hansen (GST) gennemgik status for de enkelte projekter.

Søren Reeberg (GST) bemærkede til status på SKATs projekt, at det er utilfredsstillende at SKAT ikke møder op og redegør for, hvordan de har til hensigt at bringe projektet på rette spor. SKATs røde status er en betydelig årsag til, at flere af de øvrige projekter er i gul status.

Brian Arreborg Hansen (GST) bemærkede, at det er en fejl, at testprojektet står i gul status på ressourcer. Status på ressourcer er grøn.

Jens Røyen (DIGST) spurgte til, hvad GSTs procedure er overfor SKAT? Brian Arreborg Hansen (GST) svarede, at SKAT kontaktes på KC-niveau igen. Hvis der fortsat er problemer vil SKATs repræsentant i Grunddatabestyrelsen blive kontaktet.

Suzanne Dael (GST) redegjorde for status på DAR herunder, at DAR primært er i gul status på tid, fordi DARs datamodel endnu ikke var godkendt på rapporteringstidspunktet. Desuden har arbejdet med tilpasning af datamodellen betydet, at der er skubbet til andre opgaver. DAR forventer at kunne indhente det tabte.

**Pkt. 5 Håndtering af aktuelle emner og risici for delprogrammet (B)**

Brian Arreborg Hansen (GST) gennemgik risici og emner.

Der var ikke bemærkninger til risici.

Emne 140 om, at datamodellen for DAR ikke bestod konformanstjek lukkes, da modellen nu er godkendt.

Emne 139 om nøglepersoner, der forlader GD2-programledelsen er åben indtil de to stillinger er besat. *Ved referatets udarbejdelse er programlederstillingen besat, jf. orienteringsmail fra Brian Arreborg Hansen (GST) den 8/12 om at Louise Nordskov (GST) er udpeget til stillingen.*

Emne 107 om at ERST er afhængig af SKATs produkter opdateres på status, idet SKAT ikke har leveret løsningsmodel 1. december som antaget.

Emne (ny) om manglende detailplan for GD7’s agile udviklingsfase er åben, så længe detailplanen er ukendt.

Emnet (ny) om organisering af det tværgående testarbejde holdes åbent indtil der foreligger en beslutning i grunddatabestyrelsen. Etablering af emnet lukker risiko ’Opgaveansvaret for snitfladetest er placeret i registerprojekterne’ og ’Frekvensen på release af fejlrettelser af tjenester på DAF er utilstrækkelig ifm. test’.

Per Smed (KL) bemærkede at der er udfordringer med, at CPR-vej ikke opdateres i 3 måneder fra 1. januar til 31. marts 2017.

Søren Reeberg (GST) bemærkede, at drøftelsen bør tages direkte med CPR og sluttede, at med udgangspunkt i, at det er uklart, om der er registre, der kører videre i modstrid med aftalegrundlaget tilføjes det som et emne på emnelisten. Handlingen er, at programledelsen tager bilaterale drøftelser med registrene frem mod næste styregruppemøde.

Styregruppen tiltrådte sagen, herunder også delprogrammets fremdrift (pkt. 4) med bemærkning om, at der foreligger en plan for det, der har bragt delprogrammet i rødt samt, at der stadigvæk vil være et vidensgab i delprogrammet efter ressortændringerne, og at det derfor nok vil være i gul status et stykke tid endnu.

**Pkt. 6 Status på fælles testopgaver (B)**Brian Arreborg Hansen (GST) gennemgik sagen. Behovsanalysens scope er planlægningsperioden frem til 1. maj 2016.

Per Smed (KL) bemærkede, at det er vigtigt at advisere de involverede i god tid, så ikke der fx afvikles ferie mv.

Jens Røyen (DIGST) bemærkede, at ressourcestyring bør have et selvstændigt punkt i planen således, at der kan styres på, at ressourcerne er allokeret og mobiliseret.

Per Smed (KL) bemærkede at KL gerne vil have KOMBITs testmanager tæt på.

Troels Rasmussen (KL) bemærkede, at der skal være opmærksomhed på koordineringen til de primære anvendere.

Søren Reeberg (GST) bemærkede, at det skal overvejes, om der er øvrige parter, der skal ind tidligere i testforløbet (for GD1 gælder det fx finanssektoren). I så fald vil det være i et parallelt spor til testplanen.

Styregruppen tilsluttede sig planen med forbehold for, at PF og testforum endnu ikke har været hørt.

**Pkt. 7 Status på DLS (B)**Brian Arreborg Hansen (GST) gennemgik sagen. DLS’erne er på plads, men der er forsat udeståender med at få afstemt de forretningsmæssige beskrivelser med DLS’sen tekniske beskrivelser. De forretningsmæssige beskrivelser er de autoritative (og forståelige) beskrivelser af services og hændelser og det er derfor vigtigt, at de er opdaterede.

Søren Reeberg (GST) bemærkede, at styregruppens deltagere hver især har ansvar for at få det gode budskab ud.

Jens Røyen (DIGST) bemærkede ift. det kommende agile forløb, at eksekveringsevne og beslutningskraft er vigtigere end de formelle kanaler.

Styregruppen tiltrådte sagen, herunder godkendte at der skal ske en opdatering af visse forretningsmæssige, jf. DLS-rapporten.

**Pkt. 8 Lovprojektet – godkendelse af tidsplan (B)**Brian Arreborg Hansen (GST) gennemgik sagen.

Jens Røyen (DIGST) bemærkede, at det vil være nyttigt, at styregruppen forelægges en sag med de vigtigste forhold, som loven skal understøtte (med henvisning til de mitigerende handlinger under risici).

Søren Reeberg (GST) bemærkede, at det er vigtigt at få styregruppens hjælp til procedurerne i ministerierne.

Styregruppen godkendte sagen.

**Pkt. 9 Økonomisag for tilpasning af DAR (O)**Suzanne Dael (GST) gennemgik sagen.

Deling af DAR og BBR: Der er overblik over udgifterne, men den endelige opgørelse af fordelingen mellem DAR og BBR er ikke er på plads.

Tilpasning af DARs DLS: Der er forbrugt ekstra ressourcer som følge af tilpasningen af DARs DLS. Desuden er driften af en punkt-til-punkt løsning ift. CPR er ikke indeholdt i budgettet. GST vil tage initiativ til at afklare økonomien.

**Pkt. 10 Mødekalender for 1. halvår 2016 (B)**Søren Reeberg (GST) gennemgik sagen og bemærkede, at den nye mødemodel træder i kraft således, at GD2s styregruppemøde afholdes kl. 11.3o til 13.30. GD1s styregruppemøde afholdes samme dag kl. 9.00 til 11.00.

Styregruppen godkendte sagen.

**Pkt. 11 Evt.**

Der var ikke bemærkninger til punktet.